Hvad er bedst ufiltreret olivenolie eller filtreret olivenolie?
Der er mange romantiske historier om den ufiltrerede olivenolie fra den traditionelle olivenpresse. Men det bedste for en olivenolie er uden tvivl at blive filtreret eller dekanteret (og derudover at blive presset på en moderne, klinisk ren og effektiv presse). Alt afhængigt af sorter og ønsker til smag, kan man vælge mellem at filtrere eller dekantere en olivenolie. Hvilken metode olivenolieproducenten vælger handler både om holdbarhed og smag. Og ufiltreret olivenolie holder sig kortere end den filtrerede eller dekanterede olivenolie, som er mere stabile. Køb kun ufiltreret olivenolie meget kort tid efter høst. Ellers anbefaler vi på det varmeste at holde sig til de filtrerede og dekanterede olivenolier.